Diari Oficial de la Generalitat Valenciana


Sumari del DOGV 5992, del 14-04-2009 (2009/3765)

RESOLUCIÓ de 29 de gener de 2009, del Servici Territorial d'Energia de València, de correcció d'errades de la Resolució, del dit Servici Territorial, de 12 de desembre de 2007, per la qual es va atorgar a Iberdrola Distribución Eléctrica, SAU, l'autorització administrativa, l'aprovació del projecte d'execució i el reconeixement, en concret, d'utilitat pública del projecte de línia aèria trifàsica a 20 kV, d'interconnexió entre les línies L-4 i L-18 de la ST Beniferri, als termes municipals de Paterna i Quart de Poblet. Expedient número ATLINE/2007/109/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5992

Data del DOGV
:   14-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3765


Data del document
:   29-01-2009

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Quart de Poblet
    * Paterna
    * empresa privada
    * subministrament d'energia elèctrica

RESOLUCIÓ de 29 de gener de 2009, del Servici Territorial d'Energia de València, de correcció d'errades de la Resolució, del dit Servici Territorial, de 12 de desembre de 2007, per la qual es va atorgar a Iberdrola Distribución Eléctrica, SAU, l'autorització administrativa, l'aprovació del projecte d'execució i el reconeixement, en concret, d'utilitat pública del projecte de línia aèria trifàsica a 20 kV, d'interconnexió entre les línies L-4 i L-18 de la ST Beniferri, als termes municipals de Paterna i Quart de Poblet. Expedient número ATLINE/2007/109/46. [2009/3765]  
Per mitjà de la Resolució, del Servici Territorial d'Energia de València, de la Conselleria d'Infraestructures i Transport, de 12 de desembre de 2007, es va atorgar a Iberdrola Distribución Eléctrica, SAU, l'autorització administrativa, l'aprovació del projecte d'execució i el reconeixement, en concret, d'utilitat pública del projecte línia aèria trifàsica a 20 kV, d'interconnexió entre les línies L-4 i L-18 de la ST Beniferri, als termes municipals de Paterna i Quart de Poblet (Expedient ATLINE/2007/109/46).  
La dita resolució va ser publicada en el DOCV núm. 5701, de 12 de febrer de 2008, i en el BOP de València núm. 58, de 8 de març de 2008, i va ser notificada als interessats també individualment.  
Posteriorment, s'ha advertit que la resolució indicada conté errades materials, en haver-se omés en la publicació la inclusió de l'annex que contenia la relació dels béns i dels drets afectats.  
Pel que s'ha exposat, segons el que establix l'article 105.2 del Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, que permet a les administracions públiques modificar, en qualsevol moment, les errades materials, aritmètiques o de fet contingudes en els seus actes, i en virtut de les facultats que conferix als Servicis Territorials d'Energia l'article 28 del Decret 117/2007, de 27 de juliol, pel qual s'aprova el Reglament Orgànic i Funcional de la Conselleria d'Infraestructures i Transport, este Servici Territorial d'Energia resol:  
Primer  
Publicar novament el text íntegre de la Resolució d'este Servici Territorial d'Energia, de 12 de desembre de 2007, per la qual es va atorgar a Iberdrola Distribución Eléctrica, SA, l'autorització administrativa, l'aprovació del projecte d'execució i el reconeixement, en concret, d'utilitat pública del projecte línia aèria trifàsica a 20 kV, d'interconnexió entre les línies L-4 i L-18 de la ST Beniferri, als termes municipals de Paterna i Quart de Poblet (Expedient ATLINE/2007/109/46) que, en l'annex I, s'adjunta a esta.  
Segon  
Notificar esta resolució als interessats.  
ANNEX I  
Resolució de 12 de desembre de 2007 sobre l'autorització administrativa, la declaració d'utilitat pública i l'aprovació del projecte d'instal·lació elèctrica relativa a línies aèries d'alta tensió. Expedient ATLINE/2007/109/46.  
Vist l'expedient iniciat en este Servici Territorial a sol·licitud del peticionari i relatiu a la instal·lació elèctrica més avall citada.  
Presentat el projecte firmat pel tècnic competent i visat pel Col·legi Oficial corresponent.  
Vist que Delfina Albert Varea sol·licita que s'intente modificar i retirar les línies per a no ser afectats per esta.  
Vist que Iberdrola Distribución Eléctrica, SAU, contesta a l'al·legant la inviabilitat de la variació del traçat sol·licitada.  
Efectuats els tràmits establits en el Decret 88/2005, del Consell de la Generalitat, de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Atés que no és procedent accedir a allò que ha sol·licitat Delfina Albert Varea, d'ubicar-se el traçat de la línia pràcticament pel límit de la finca de la seua propietat, amb la qual cosa es complix el que disposa l'article 161.2.a del Reial Decret 1955/2000.  
Este Servici Territorial, en l'àmbit de les competències que té atribuïdes, resol:  
Primer  
Atorgar al peticionari l'autorització administrativa i la declaració d'utilitat pública de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Instal·lació: partida l'Alter. Termes municipals de Paterna i Quart de Poblet.  
Característiques principals: interconnexió entre les línies aèries d'alta tensió L-4 i L-18 de la Subestació Transformadora de Beniferri, per a millora de la qualitat del subministrament.  
- Longitud: 440 metres.  
- Tensió: 20 kV.  
Segon  
Aprovar el projecte d'execució de la instal·lació, i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades en el termini de sis mesos, comptadors a partir de l'endemà de la recepció d'esta resolució.  
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'administració deixarà sense efecte esta resolució en qualsevol moment en què s'observe l'incompliment de les condicions imposades en esta.  
6. Esta autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a finalitzar l'execució de la instal·lació objecte del projecte, requerisca posar una part d'esta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució la realitzarà la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la dita instal·lació ja estiguera en tensió, el peticionari haurà de procedir a la seua desconnexió a la finalització del dit termini.  
Tercer  
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació publicada en el BOP de 04.09.2007 i DOCV de 07.09.2007, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª, 46925 València), en el termini d'un mes, comptador a partir de l'endemà d'aquell en què tinga lloc la notificació d'esta, de conformitat amb el que disposen els articles 114 i 115 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.  
València 12 de desembre de 2007.- El cap del Servici Territorial d'Energia: Enrique Climent Sirvent.  
  
València, 29 de gener de 2009.- El cap del Servici Territorial d'Energia: Enrique Climent Sirvent.  
\* \* \* \* \* \* \* \*  
  
Valencia, 29 de enero de 2009.- El jefe del Servicio Territorial de Energía: Enrique Climent Sirvent.